CELEX: 62017TN0578
Language: fi
Date: 2017-08-26 00:00:00
Title: Asia T-578/17: Kanne 26.8.2017 – A & O Hotel and Hostel Friedrichshain v. komissio

9.10.2017   
            
            
               FI
            
            
               Euroopan unionin virallinen lehti
            
            
               C 338/20
            
         Kanne 26.8.2017 – A & O Hotel and Hostel Friedrichshain v. komissio
   (Asia T-578/17)
   (2017/C 338/23)
   Oikeudenkäyntikieli: saksa
   
      Asianosaiset
   
   
      Kantaja: A & O Hotel and Hostel Friedrichshain GmbH (Berliini, Saksa) (edustajat: asianajajat S. Heise ja M. Lindner)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 29.5.2017 tehdyn komission päätöksen C(2017) 3220 final, SA.43145 (2016/FC) (EUVL 2017, C 193, s. 1), joka koskee Saksan Jugendherberge Berlin Ostkreuz gGmbH:n (ym.) hyväksi toteuttamia, verotukseen liittymättömiä tukitoimenpiteitä, ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, joka koskee SEUT 296 artiklan toisessa alakohdassa ja SEUT 108 artiklan 2 kohdassa, luettuna yhdessä asetuksen N:o (EU) N:o 2015/1589 (1) 15 artiklan 1 kohdan kanssa, tarkoitettujen olennaisten muotoa ja menettelyä koskevien määräysten rikkomista.
   
               —
            
            
               Kantajan mukaan komissio on loukannut kantajan menettelyllisiä oikeuksia, koska se on tehnyt riidanalaisen päätöksen alustavan tutkinnan jälkeen, vaikka sen olisi pitänyt aloittaa muodollinen tutkintamenettely. Kantaja väittää tässä yhteydessä, että jos komissio olisi arvioinut käytettävissään olevia tietoja sille kuuluvien velvoitteiden mukaisesti, sillä olisi pitänyt olla epäilys Saksan sääntöjenvastaisesti Jugendherberge Berlin Ostkreuz gGmbH:n (ym.) hyväksi toteuttamien, verotukseen liittymättömien tukitoimenpiteiden yhteensopivuudesta unionin oikeuden kanssa.
            
         
               —
            
            
               Kantaja väittää lisäksi, että koska komissio ei ole tutkinut riidanalaisessa päätöksessä tietoja, joiden perusteella on epäilystä siitä, ovatko nämä tukitoimenpiteet yhteensopivia unionin oikeuden kanssa, tai koska se ei ole tutkinut niitä riittävästi, tai on arvioinut niiden merkittävää osaa virheellisesti, komissio on loukannut sille SEUT 296 artiklan toisen kohdan nojalla kuuluvaa perusteluvelvollisuutta.
            
         
      (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).